# LIIKLUSOHUTUSE AUDITEERIMISE LÄHTEÜLESANNE (TEHNILINE KIRJELDUS)

## Auditeerimise eesmärk

* 1. Auditeerimine on mõeldud tee projekteerimis- ja ehitusprotsessis tehtud liiklusohutust mõjutavate lahenduste sõltumatuks liiklusohutusalaseks hindamiseks, lähtudes tegelikust liiklusohutuse alasest kogemusest, arvestades liiklusõnnetuste tekkimise asjaolusid ja teadmisi ning analoogsete lahenduste tulemusi, samuti teiste riikide liiklusohutuse alaseid uurimistulemusi ja praktikat, eesmärgiga viia liiklusõnnetuste arv ja nende raskusaste miinimumini.

## Auditeeritav töö

* 1. Riigitee nr 11250 Viimsi-Randvere km 8,48-8,58 teeületuskoha ja bussipeatuste ehitusprojekt (Projekteerija Teedeprojekt OÜ).

## Auditeerimise etapp

* 1. Põhiprojekt.

## Töö teostamisel juhinduda

* 1. „Liiklusohutuse auditeerimise tingimused ja nõuded auditi tegemisele“ Majandus- ja taristuministri 02.07.2015 määrus nr 83; avaldamismärge RT I, 03.07.2015, 32;

## Töö teostamise ajakava

* 1. Töö teostamise aluseks loetakse Lepingu allkirjastamist Poolte poolt.
  2. Auditeerimise läbiviimise orienteeriv aeg on mais 2022. Projekti auditeerimise täpse aja teatab Tellija Töövõtjale eraldi vähemalt 3 päeva enne projekti auditeerimiseks esitamist.
  3. Projekti liiklusohutuse auditi koostamise aeg on kuni 7 kalendripäeva alates vastava projekti auditeerimise alustamiskorralduse esitamisest. Aruanded tuleb Tellijale esitada läbivaatamiseks digitaalselt.
  4. Tellija vaatab auditi aruande läbi 7 kalendripäeva jooksul alates vastava aruande saamisest, sh vajadusel korraldab projekti auditeerimiskoosoleku.

Töövõtja kohustuseks on auditeerimiskoosolekul osalemine ja auditeerimiskoosoleku protokollimine, kui Tellija peab vajalikuks koosolekud kokku kutsuda.

## Töö esitamine

* 1. Töövõtja kohustus on esitada projekti auditi aruanne vastavalt lisale 9.1 ning pädeva asutuse otsuse protokoll vastavalt lisale 9.2.
  2. Auditi aruanne peab olema allkirjastatud pädeva isiku poolt.
  3. Töö esitada digitaalselt \*.doc või \*.docx formaadis.

## Nõuded auditi koostajale

* 1. Auditeerimist võib teha pädev isik, kelle kvalifikatsioon on tõendatud liiklusohutuse auditi tegemise tegevusalal.
  2. Auditeerimisse võib tellija teadmisel kaasata teisi eksperte. Kui auditeerimist teeb audiitorite rühm, peab vähemalt ühe rühma liikme kvalifikatsioon olema tõendatud.

## Töö teostamiseks esitatud informatsioon

* 1. Projektdokumentatsioon vastavalt tabelile.

|  |  |
| --- | --- |
| Tee ehitusprojektiga hõlmatud ala skeem topograafilisel kaardil; | Projekti plaaniline lahendus ja liikluskorraldus esitatakse auditeeritava projekti mahus. |
| Tee ehitusprojekti lähteülesanne ja tehnilised tingimused projekteerimiseks | Esitatud ehitusprojekti tehniline kirjeldus. |
| Pädeva asutuse poolt aktsepteeritud kõrvalekalded või luba erinevaid norme või standardeid kasutada | 1. Projekti koostamisel on projekti tellija lubanud kasutada lähiriikide norme ja/või juhendmaterjale. Põhjendused esitatakse projekti seletuskirjas. 2. Projekti seletuskiri esitatakse auditeeritava projekti mahus. |
| Üldine tee ehitusprojekti kirjeldus, kus on välja toodud projekti eesmärgid koos kavandatava liikluskorralduse üldiste põhimõtetega, sealhulgas projektkiirused, kiiruste piirangud, olemasolev ja prognoositav liiklussagedus, ristmike läbilaskevõime arvutusandmed, jalakäijate ja jalgratturite prognoositav arv ja liiklemissuund ning projekti võimalikud keskkonnakaitselised piirangud | Tabelis kirjeldatud informatsioon esitatakse projekti seletuskirjas. |
| Pädevale asutusele ja projekteerijale teadaolevad olemasolevad või kavandatavad ohutust mõjutavad objektid või tegevused, nagu koolimaja lähedus või regulaarsete ürituste korralduskoha lähedus. | Informatsioon tuleb hankida Töövõtjal. |
| Andmed asjassepuutuvate liiklusõnnetuste kohta | Liiklusõnnetuste info ja analüüs projektis puudub. Info tuleb hankida Töövõtjal (auditeerijal kasutada Teeregistri andmeid, Maa-ameti rakendusi ja Liikluskindlustuse fondi kodulehte) |
| Varasemalt teostatud kontrollimiste või auditite aruanded, sealhulgas projekteerija või pädeva asutuse märkused ja eriarvamused audititele | Ei ole esitatud |
| Muud materjalid sh uuringute materjalid, mis võivad olla olulised auditeerimiseks | Ei ole esitatud |

## Lisad:

9.1. Auditi aruande vormistamise mall.

9.2. Pädeva asutuse otsuse protokolli näidis.

9.3. Tehniline kirjeldus riigitee nr 11250 Viimsi-Randvere km 8,48-8,58 teeületuskoha ja bussipeatuste ehitusprojekti koostamiseks (ei sisalda lisasid 2, 3, 4 ja 5).

Koostas:

Indrek Vendla

Taristu ehitamise ja korrashoiu osakonna põhja üksuse ehituse projektijuht

[Indrek.Vendla@transpordiamet.ee](mailto:Indrek.Vendla@transpordiamet.ee)